Hugo de Vermandois

Hugo I de Vermandois, nado en 1053 e finado o 18 de outubro de 1101, chamado Magnus ou o Grande, foi o fillo máis novo de Henrique I de Francia e a princesa rusa Ana de Kíiv, e irmán máis novo de Filipe I de Francia.

Traxectoria
Foi conde de Vermandois por dereito propio, aínda que non levou a termo ningún fito como gobernante ou como militar. De feito, Steven Runciman afirma que o seu alcume Magnus, que Guillerme de Tiro usa para facer referencia a el, é en realidade un erro do copista e que debería ser Minus (o menor), referíndose a que era o irmán máis novo do rei de Francia. 

Participou na Primeira Cruzada con Godofredo de Bouillon e combate no cerco de Nicea, na Dorilea. despois da toma de Antioquía, onde gaña o sobrenome de «Grande», os turcos veñen a cercar a cidade e Hugo, desanimado, abandona os cruzados e volve a Francia sen ter cumprido o seu voto. A toma de Xerusalén cóbreo de vergoña e, para reparar a súa falta, parte de novo a Palestina; resulta ferido nun combate na beira do río Halys e morre en Tarso, en Cilicia.
Matrimonio e descendencia
Casou con Adelaida de Vermandois, filla do conde Heriberto IV de Vermandois e Adelaida de Valois. Tiveron nove fillos:
Mahaut, Matilde ou Maud, 1080-1130), casou en 1090 con Raúl I de Beaugency (1068-1113).
Isabel de Vermandois, condesa de Leicester (1081-1131), casada con Roberto de Beaumont, 1° conde de Leicester, e logo con Guillerme de Warenne, 2° conde de Surrey.
Beatriz (1082 - despois de 1144), casou con Hugo III de Gournay.
Raúl I de Vermandois (1085 - 14 de outubro de 1152).
Costanza (1086, Data da morte descoñecida), casou con Godofredo de la Ferté-Gaucher.
Inés (1090-1125), casou con Bonifacio de Savona-Vasto.
Henrique (1091-1130), señor de Chaumont-en-Vexin, que foi asasinado nunha batalla con Tomé de Marle.
Simón de Vermandois (1093-1148), bispo de Noyon.
Guillerme (c. 1094 - c. 1096), se cadra Guillerme de Vermandois, casado con Isabel, filla ilexítima do rei Lois VI de Francia.

Devanceiros

Categoría:Nados en 1057
Categoría:Finados en 1101
Categoría:Condes de Vermandois